# Canmore (Alberto)

### El Vikipedio

Canmore
Dosiero:Canmore logo.png |
Pozicio de Canmore en censodistrikto 15 de Alberto (Kanado)
Areo | 68,8 km²
Loĝantaro | 11,442 (2005)
Koordinatoj | 51° 05' 01,2" N, 115° 22' 04,9" U Mapo
Alteco | 1350 metroj s.m.n.
Korporaciiĝo | 1965
Provinco | Alberto
Censodistrikto | 15
Deputitoj en la Kanada Parlamento | Myron Thompson (Wild Rose)
Deputitoj en la Alberta Parlamento | Janis Tarchuk
Urbestro | Ron Casey
Tempozono | MNT (UTC-7)
Poŝtokodo | T0C 2J0
Telefonkodo | +1-403
Retejo | Canmore.ca

Canmore estas urbeto en Alberto (Kanado) kun 11.442 daŭraj loĝantoj (laŭ municipa censo de 2005) kaj 3.790 nedaŭraj loĝantoj. Ĝi troviĝas tuj oriente de la mondfama Nacia Parko Banff, ĉ. 110 km okcidente de Kalgario kaj tuj norde de la regiono Kananaskis. La urbeto situas en la Valo Bow, tiel nomata laŭ la Rivero Bow kiu ĝin trafluas. Ĝia monta pejzaĝo konatiĝas unuavice pro la Monto Tri Fratinoj tuj sude de la urbo.

## [redaktu] Evoluo

Canmore estas inter la plej grandaj urbetoj de Alberto, eĉ pli granda ol pluraj urboj de ĉi tiu provinco. Zorgoj pro la kreskado de ĉi-urbo meze de la protektita tereno de nacia kaj provinca parkoj kaŭzis ke la urba konsilantaro leĝe limigis estontan kreskadon; oni atendas ke la urbeto atingos maksimuman evoluon post la kompletiĝo de la domaroj SilverTip kaj Three Sister Mountain Village iam inter 2015 kaj 2020. La klimato de Canmore estas relative milda kompare kun la plej multaj regionoj de Kanado, kun temperaturoj en la plej malvarmaj tagoj meze nur -8 C kun tre malalta humideco kaj someroj varmaj kaj sekaj; oni diras ke ĉi tiu regiono havas 330 tagojn da suno ĉiujare (meze). Turistoj vizitas la regionon pro la bela pejzaĝo kaj bonegaj eblecoj por sportado. Oni povas promeni de unu finaĵo de la urbo ĝis la alia dum horo: la urbetcentro estas unu longa vojo ĝenerala konata kiel "Ĉefa Strato" (kvankam sur iuj mapoj ĝi portas la nomon "8-a Strato"). Oni povas aŭte atingi Canmore dum 20 minutoj de Banff, dum horo de Kalgario kaj ĉ. kvar horoj de Edmontono.

Canmore desupre

Multaj kinofilmoj filmiĝis proksime al Canmore, inter ili Brokeback Mountain, Open Range, The Edge, Legends of the Fall, Shanghai Noon, Mystery Alaska, Snow Dogs, kaj la pilota epizodo de la televizia serio Everwood. La urbeto ankaŭ konatiĝis pro la forpasinta John Morgan de la Royal Canadian Air Farce kaj lia lakona karaktero "Mike from Canmore".

Inter la sovaĝaj bestoj en la ĉirkaŭaĵo de Canmore estas kojotoj, sciuroj, kanadaj cervoj, leporoj, kaj diversaj birdoj.

## [redaktu] Nordia Centro de Canmore

La Nordia Centro de Canmore provizas mond-rangajn vojetojn por uzado de transgrundaj skiistoj, montbiciklistoj, kaj migrantoj. Ĝi havas la statuson de provinca parko, kaj ĝin administras la registara agentejo Alberta Development.

### [redaktu] Vintra Olimpiko de 1988

En Canmore oni konstruis instalaĵojn por la Vintra Olimpiko de 1988 en kiu oni okazigis la konkursojn de transgrunda skiado kaj biatlono. Oni renovigis la instalaĵojn en 2005 por la Alberta Centjara Mondĉampioneco de transgrunda skiado. La Centro gastigas naciajn trejnadojn por la kanadaj teamoj por biatlono kaj transgrunda skiado; aldone ĝi provizas instalaĵojn por somera kaj vintro sporto al la ĝenerala publiko.

## [redaktu] Eksteraj ligoj

- Oficiala Retejo de la Urbeto
- Nordia Centro de Canmore

Alberto

Censodistriktoj | 1 - 2 - 3 - 4 - 5 - 6 - 7 - 8 - 9 - 10 - 11 - 12 - 13 - 14 - 15 - 16 - 17 - 18 - 19
Urboj | Airdrie - Brooks - Kalgario - Camrose - Cold Lake - Edmontono - Fort Saskatchewan - Grande Prairie - Leduc - Lethbridge - Lloydminster - Medicine Hat - Red Deer - Spruce Grove - St. Albert - Wetaskiwin
Komunumoj | Municipaj Distriktoj de Alberto - Urbetoj de Alberto - Vilaĝoj de Alberto - Vilaĝetoj de Alberto - Indianaj Rezervejoj en Alberto - Metisaj komunumoj en Alberto

Elŝutita el "http://eo.wikipedia.org../../../c/a/n/Canmore_%28Alberto%29_d85b.html"

Kategorioj: Kanada Rok-Montaro | Urbetoj en Alberto | Kalgaria Regiono | Vintra Olimpiko de 1988

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- English
- Français
- Português